Polisiehuise by Nkandla staan leegPres. Jacob Zuma se privaat woning in Nkandla, KwaZulu-Natal Foto: @power987news, Twitter Volgens ŉ ondersoek deur die koerant het die 14 huise sowat R12 miljoen gekos om te bou. Die rede hiervoor was dat die lyfwagte so na moontlik aan die president kan wees weens die hoë vlak van veiligheidsbedreiging in die gebied. Die presidensiële beskermingseenheid maak intussen glo gebruik van ŉ driester-gastehuis in Eshowe. Thulas Nxesi, minister van openbare werke, het in 2012 gesê veiligheidsmagte moet as ŉ “24/7/365-diens” op die perseel gehuisves word. “Om hulle op die naaste dorp, Eshowe, te vestig is onprakties. Daar word ook parkering benodig vir veiligheidsvoertuie,” het hy destyds gesê. Volgens City Press het die gebruik van die gastehuis deur die presidensiële beskermingseenheid afgeneem, maar dit word steeds benut.